Í nótt voru jarðvinnutæki , gámar og ýmis annar búnaður fluttur með flutningaskipi áleiðis til Horten í Noregi , þaðan sem búnaðinum verður komið áfram til Holmestrand . Tækin eru ætluð til nota í verkefni Marti / ÍAV við Snekkestad í Noregi . Verkefnið í Snekkastad felst í gerð járnbrautarganga fyrir járnbrautarspor nærri Holmestrand . Áður en að lestun í skipið hófst fóru starfsmenn , flutningafélagsins og tollayfirvöld , yfir farminn svo að lestunin gæti gengið sem best . Farmurinn samanstóð meðal annars af vinnuvélum , stórum spennum , blásurum , ljósavél , 29 húsgámaeiningum og 13 geymslugámum . Allur búnaðurinn er í góðu ásigkomulagi og meðal annars voru allir gámar sprautaðir fyrir ferðina . Mikil vinna fólst í því að gera búnaðinn tilbúinn undir sjóferðina sem mun taka um 5 daga . Þegar til Snekkestad er komið munu starfsmenn ÍAV hefjast handa við uppsetningu vinnubúðanna fyrir þá starfsmenn sem dvelja munu þar næstu misserin við borun járnbrautarganganna . Hér að neðan má sjá myndir af búnaði og mannskapnum sem sá um undirbúning .